Sit jou beste voetjie voor vir 'n goeie doel | George Herald
Sit jou beste voetjie voor vir 'n goeie doel
Wednesday, 15 April 2015, 12:30
Die Afrikaans-kletsrymer Jack Parow, is Tekkie Tax-dag se diere-ambassadeur.
NASIONALE NUUS - Dit is weer dié tyd van die jaar wat jy jou hoë hakke, skoolskoene of stewels kan ruil vir 'n gemaklike paar tekkies - ons almal weet jy wil. Die beste deel! Dit is vir 'n goeie doel.
Hoe, vra jy? Vrydag 29 Mei is Tekkie Tax-dag!
Al wat jy hoef te doen, is:
Afhangende van waar jou hart lê, kies jy een (of meer) van die afdelings wat jy wil ondersteun met jou R10 plakker donasie:
Basiese FAMILIE dienste
Dienslewering aan GESTREMDES
Kry jou R10 plakker (dit is die belasting wat jy betaal) en dra jou tekkies. (Was hulle dalk net voordat jy hulle dra.) As jy nie tyd het nie, kan jy 'n paar van ons funky skoenveters genaamd "tekkie tags" aanskaf. Op hierdie manier sal jou tekkies hulle nie vir jou skaam nie.
Op Tekkie Tax-dag dra jy jou groot plakker op jou T-hemp, ontwerperspak of wat ook al jy gaan dra op Vrydag
29 Mei. Die klein plakker plak jy op jou selfoon, en dit kan daar bly vir die res van die jaar. Wat ook al jou uitrusting vir die dag, maak seker om jou tekkies te dra!
Die projek word ondersteun deur vyf van Suid-Afrika se bekendste gesigte.
Afrikaans-kletsrymer Jack Parow, is die diere-ambassadeur, Master Chef ster Sade Giliberti, die basiese familie dienste ambassadeur, Sorina Erasmus (the Flooze), die kinderambassadeur, geliefde Expresso-aanbieder Katlego Maboe, die ambassadeur vir gestremdes en die koningin van dans Tebogo Kgobokoe, die onderwysambassadeur.
Die veldtog word onderskryf deur 16 van die grootste nasionale welsynsorganisasies in die land.
HPCA - Hospice Palliative Care SA
Cheshire Homes SA . . . en hierdie is net die nasionale organisasies.
Jy kan die plakkers en "tekkie tags" van enige van die deelnemende welsynsorganisasies be-stel of direk vanaf die Tekkie Tax-webwerf. Plakkers is ook beskikbaar by jou naaste ToysRus-winkel.